เรื่องร้องเรียน (คลอง,น้ำท่วม,ความสะอาด,ร้องเรียน) วันที่ 2023-10-16 09:24:40 — แขวงสวนหลวง เขตสวนหลวง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660044031

ขอให้แก้ไขปัญหา กรณีได้รับผลกระทบจากการประกอบกิจการจำหน่ายอาหารตามสั่ง บริเวณ ซอยอ่อนนุช 44 แขวงสวนหลวง เขตสวนหลวง กรุงเทพมหานคร จุดสังเกต จุดจำหน่ายจะอยู่บริเวณร้านสะดวกซื้อเซเว่นอีเลฟเว่นที่สอง (ไม่ระบุชื่อสาขา) ซึ่งติดกับซอยย่อยชื่อ ซอยหวานใจ เนื่องจากผู้ร้องแจ้งว่าในบริเวณดังกล่าวจะมีร้านจำหน่ายอาหารตามสั่ง จำนวนประมาณ 10 ร้าน (ไม่ระบุรายละเอียดแน่ชัด) ตั้งอยู่เรียงรายในบริเวณใกล้กับร้านสะดวกซื้อฯ เนื่องจากผู้ประกอบการร้านจำหน่ายอาหารต่างๆ ทำการปล่อยน้ำเสีย ลักษณะน้ำดังกล่าวจะเป็นน้ำที่ผ่านการใช้งานในการประกอบอาหาร เช่น น้ำที่มีคราบน้ำมัน น้ำที่ใช้ล้างจาน เป็นต้น ส่งผลให้ผู้ร้องและประชาชนในพื้นที่ประสบกับปัญหาน้ำท่วมขังและน้ำเน่าเสียบริเวณพื้นถนนใกล้ที่พักอาศัย ผู้ร้องเกรงว่าอาจก่อให้เกิดสุขอนามัยที่ไม่ดีเกิดขึ้น ประกอบกับผู้ร้องแจ้งว่าทางผู้ประกอบการเป็นจำนวนมากจะทำการทิ้งขวดพลาสติกที่ใช้แล้วลงพื้นเรี่ยราด บางร้านที่อยู่ติดทางด้านกำแพงจะมีการโยนขวดน้ำหรือทิ้งลอดตาข่ายเข้ามา ก่อให้เกิดขยะเป็นจำนวนมาก ผู้ร้องประสบปัญหามาเป็นระยะเวลา 3 เดือนแล้ว เบื้องต้นผู้ร้องเคยมีการพูดคุยกับทางผู้ประกอบการในพื้นที่แล้ว แต่ไม่ได้รับการแก้ไขแต่อย่างใด จึงประสงค์ให้ทางหน่วยงานที่เกี่ยวข้องลงพื้นที่แก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนในพื้นที่ต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata